**UNIUNEA NAŢIONALĂ A BAROURILOR DIN ROMÂNIA**

**CONGRESUL AVOCAŢILOR**

**BUCUREŞTI, 25-26 iunie 2021**

**HOTĂRÂREA NR. 07**

**privind participarea UNBR la proiectul** **„Cartierul pentru justiție”**

 *Congresul Avocaților, constituit în conformitate cu dispozițiile art. 61 alin. (1) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare (în continuare Lege),*

 *Văzând dispozițiile art. 63 alin. (1) lit. a) din Lege, precum și Hotărârea Consiliului Uniunii Naționale a Barourilor din România (în continuare U.N.B.R.) nr. 147/14-15 mai 2021,*

 *Luând act de faptul că materialele supuse votului au fost publicate pe pagina web a U.N.B.R., în data de 14 iunie 2021 și comunicate ulterior, prin poșta electronică, către toți delegații la Congres, astfel cum aceștia au fost comunicați de barouri,*

*Ținând cont de Rezoluția Congresului avocaților 2018* *privind implicarea profesiei de avocat în proiectul „Cartierul pentru justiție,*

 *Analizând măsurile* *adoptate de către Comisia Permanentă a U.N.B.R. și de către Consiliul U.N.B.R. în ce privește proiectul sus menționat, inclusiv Hotărârea Consiliul U.N.B.R. nr. 150/14-15 mai 2021,*

 *Constatând faptul că s-au constituit cvorumul și majoritatea prevăzute pentru aprobare,*

**HOTĂRĂŞTE:**

 **Art. 1.** – Se reafirmă hotărârea Congresului Avocaților privind implicarea profesiei de avocat în proiectul „Cartierul pentru justiție” și se ratifică măsurile adoptate de către Comisia Permanentă a U.N.B.R. și de către Consiliul U.N.B.R. în ce privește proiectul sus menționat.

 **Art. 2.** – Prezenta Hotărâre se afișează pe pagina web a U.N.B.R. ([www.unbr.ro](http://www.unbr.ro)) și se comunică prin e-mail barourilor, care vor asigura comunicarea hotărârii către membrii acestora.

**P R E Ş E D I N T E U.N.B.R.**

**Av. dr. Traian-Cornel BRICIU**